סלואן סטיבנס, אלופת ארצות הברית, זכתה הערב (שבת) בטורניר מיאמי אחרי שניצחה במשחק הגמר את אלופת הרולאן גארוס, ילנה אוסטפנקו בשתי מערכות - 6:7, 1:6. הטניסאית האמריקאית (12), זכתה בתואר אחרי שעה ו-33 דקות כשניצחה את הלטבית המדורגת חמישית בעולם.
אוסטפנקו, שלא הפסידה אפילו מערכה אחת בכל מהלך הטורניר עד הגמר, נשברה כבר במשחקון הראשון, אבל אז החלה סדרת שכללה שמונה שבירות, ארבע לכל אחת ובסופה של המערכה הראשונה, הן הלכו לשובר שוויון, בו ניצחה האמריקאית.
סטיבנס נשברה במשחקון הראשון של המערכה השנייה, אבל הגיבה בשלוש שבירות וסגרה סיפור עם ניצחון קליל - 1:6. הניצחון הגדול יכניס את סטיבנס לראשונה בקריירה שלה לעשירייה הראשונה בדירוג החדש של הטניסאיות שיפורסם ביום שני.